Neeme Punder

Neeme Punder (sündinud 20. aprillil 1958) on eesti flötist ja kultuuritegelane. 

Ta on lõpetanud Tallinna Riikliku Konservatooriumi flöödi erialal Elmar Peäske juhendamisel 1981. aastalNeeme Punder. - Eesti Muusika Infokeskus. - emic.ee ning täiendanud end Rootsis ja HollandisNeeme Punder. - Eesti Interpreetide Liit. - interpreet.ee.

Tegevus
Ta on tegutsenud 1979–2005 varajase muusika ansambli Hortus Musicus solistina. On mänginud Soome-Eesti Barokkorkestris, Tallinna Kammerorkestris jm.

Neeme Punder on Andres Mustoneni kõrval olnud Eestis üks innukamaid varajase muusikaga tegelejaid. Ta on spetsialiseerunud varajase muusika interpretatsiooniprobleemidele ja juhendab varajase muusika interpretatsiooni kursust Eesti Muusika- ja Teatriakadeemias, kuid on andnud sellelaadseid kursusi ka mujal Eestis, Soomes, Venemaal ja Saksamaal. Tema eestvedamisel on üle 30 aasta korraldatud Viljandi vanamuusika festivali, samuti on ta mitmete flöödiga seotud kontserdisarjade algatajaid ja esinejaid. On juhendanud vanamuusikakollektiive, sealhulgas Vanalinna Barokkorkestrit ja Viljandi Linnakapelli. 

Neeme Punder on tuntud ka nüüdismuusika interpreteerijana ja paljude eesti heliloojate (Peeter Vähi, Galina Grigorjeva, René Eespere, Helena Tulve, Toivo Tulev jt) teoste esmaesitajana, ta on ka nüüdismuusikaansambli Reval Ensemble liige.

Aastail 2004–2006 oli ta Viljandi Kultuuriakadeemia muusikaosakonna juhatajacv Valga Muuseumis ja 2011–2014 Võru Muusikakooli direktor. 

2019. aastast töötab ta Valga Muuseumi direktorina.
 Salvestisi 
 Sooloplaat "The Flutish Kingdom" (Erdenklang, 1996).
 Solist CD-l "René Eespere. Concertos" (Antes 1998)
 Solist Peeter Vähi Flöödikontserdis "A Chant of Bamboo", LP "A Chant of Bamboo" (ERP, 2006)
 Solist René Eespere Flöödikontserdis nr. 2, CD "Concertatus celatus" (Bella Musica, 2007)

 Tunnustus 

 1979 – Eesti NSV vabariikliku puhkpillimängijate konkursi laureaat
 1999 – Viljandi linna kultuuripreemia laureaathttp://www.viljandi.ee/kultuuri-ja-spordipreemia.

Isiklikku
Tema vend on Meelis Punder.

 Viited 

 Välislingid 
 Neeme Punderi biograafia Eesti Muusika infokeskuse lehel

Kategooria:Eesti flötistid
Kategooria:Viljandi maakonna muusikud
Kategooria:Eesti Muusika- ja Teatriakadeemia vilistlased
Kategooria:Sündinud 1958